Landbou | South Africa News
Tagged with African National Congress Youth League, Boer, Landbou, Plaaswerkers, South Africa, Stakings	Wit plaasarbeiders vir minder as minimum loon aangestel
Werklose wit mans het nou die geleentheid om as arbeiders op plase aangestel te word teen veel minder as die minimum loon – indien hulle bereid is om te werk.
Nadat Mildred Oliphant, minister van landbou, verlede week aangekondig het dat die minimum loon vir plaaswerkers vanaf 1 Maart sal styg na R105, het ŉ boer van Limpopo besluit om ŉ plan te maak. Die boer, wat anoniem wil bly, het kontak gemaak met ŉ paar ander boere van regoor die land wat met die hande in die hare is omdat hulle nie dienuwe loon vir plaaswerkers kan bekostig nie. Daarna het hy ŉ advertensie op Facebook geplaas, waarin hy wit mans en vroue nooi om aansoek te doen vir werk op plase, wat “verblyf en ander voordele” insluit.
Volgens die boer is hulle binne enkele dae, en met net ŉ advertensie op Facebook, oorval met aansoeke. “Meer as 500 aansoeke is ontvang,” het hy gesê. “Dit lyk of ons dit gaan regkry om sowat 100 van hierdie mense op plase regoor die land te plaas. Al hierdie mense is bereid om vir heelwat minder as die minimum loon te werk.”
Dié projek was bloot ŉ eksperiment, sê hy, en hulle het glad nie verwag om soveel reaksie te kry nie. Die advertensie was veral gerig op mans in wit plakkerskampe wat graag ŉ inkomste wil verdien.
“Ons het hierdie keer slegs mans aangestel,” het hy gesê. “Indien ons voortgaan met die projek en weer adverteer, sal ons probeer om vroue en kinders saam met die mans na plase te verskuif. Ons wil nie graag gesinne van mekaar skei nie.”
In reaksie op die aankondiging dat die minimum loon vir plaaswerkers na R105 styg, het Agri SA en TLU SA verklarings uitgereik wat daarop dui dat tot sowat 100 000 plaaswerkers hul werk, wat dikwels behuising insluit, kan verloor.
Wit plaasarbeiders vir minder as minimum loon aangestel
Tagged with Landbou, Plaasarbeiders, Stakings	Eerste plaaswerkers gepos
Boere gaan masjinerie koop om werkers te vervang, al hoe meer werkloses gaan na die stede stroom en die hoër landboukoste gaan uiteindelik aan die verbruiker deurgegee word.
In Kaapstad het Nils Flaatten, uitvoerende hoof van die Wes-Kaapse handelsbevorderingsagentskap Wesgro, gesê boere en landboumaatskappye gaan begin om meer te meganiseer.
Dít is hoe sakelui die impak beskryf van die minimum loon vir plaaswerkers wat tot R105 per dag verhoog is.
Intussen het die minister van arbeid, Mildred Oliphant, by monde van haar woordvoerder, Musa Zondi, gesê boere moenie oorhaastig optree of werkers onnodig afdank nie.
“Die boere moet eers oor die skok kom en versigtig wees om nie halsoorkop besluite te neem nie,” het Marius van der Westhuizen, voorsitter van die Langkloof Landbougenootskap, gesê.
Tony Ehrenreich, Cosatu se hoofsekretaris in die Wes-Kaap, het ook gesê die vakverbond gaan dophou of boere hul werkers onnodig afdank.
Boere in Limpopo en Noordwes het egter reeds aangedui hulle sal sowat ’n derde van hul werkers moet afdank, blyk uit verklarings van Agri SA en Agri Noordwes.
’n Groep van 28 boere van Levubu het gesê hulle sal 670 van hul 1700 werkers moet afdank, terwyl meer as 700 plaaswerkers in Magoebaskloof en omstreke klaar gehoor het hulle moet loop.
Hy verwag stygende voedselpryse, omdat arbeidskoste saam met hoër krag- en brandstofpryse aan verbruikers deurgegee word.
Fred Jacobs, president van die Kaapse Kamer van Handel en Nywerheid, het gesê die loonverhoging van 52% sal verreikende gevolge in enige bedryf hê. “Dit gaan boere dwing om hul boerderymetodes te heroorweeg.”
Hy glo nie meganisering sal onmiddellik plaasvind nie, maar ’n tendens word.
“Die nuwe minimum loon kan dalk ekonomies uitvoerbaar wees in die Wes-Kaap waar die landboubedryf goed ontwikkel is, maar die R105 per dag geld vir die hele land en dit kan baie ernstige gevolge hê in plattelandse streke waar landbou minder intensief en armoede volop is. Die laaste ding wat ons nodig het, is nóg werkloses op die platteland.
“Dit sal beteken meer desperate mense gaan na die stede stroom in die hoop om werk te vind. Dit sal die bestaande maatskaplike probleme in die stede vererger.”
Christo van der Rheede, uitvoerende hoof van die Afrikaanse Handelsinstituut (AHi), het gesê die AHi steun die verhoging, want navorsing wys baie plaaswerkers voer ’n sukkelbestaan.
Daar is konsensus dat ondervoede, ongeskoolde en onderbetaalde plaaswerkers die landbou se toekoms bedreig en uit ’n moreel-etiese perspektief ongeregverdig is.
Maar baie opkomende boere het skuld aangegaan om hul boerderye te begin. Die AHi meen die geweldige styging in produksiekoste moet dringend aandag kry.
Frans Cronje, adjunkhoof van die SA Instituut vir Rasseverhoudinge, het op Twitter gesê hy het met twee landbougroepe gepraat en hulle verwag kleinskaalse en middelslagboere sal vandeesmaand hul personeel met die helfte verminder.
Hy het gesê die getal plaaswerkers het die afgelope dekade met 34% tot 640000 afgeneem. In 2001 het 7,7% van die totale arbeidsmag in die landbousektor gewerk. Verlede jaar was dit 4,7%.
Eerste werkers gepos
Tagged with Boer, Congress of South African Trade Unions, Cosatu, Landbou, Limpopo, Mildred Oliphant, minimum loon, Plaaswerkers, Stakings, Tony Ehrenreich, Western Cape	Boere se grond sal afgevat word – Tony Ehrenreich
Tagged with Cosatu, ehrenreich, Grond Vergrype, land redistribution, Landbou, minimum loon, Stakings, Tony Ehrenreich, Wes-Kaap	Onteien grond – ANC Jeugliga
Tagged with african national congress, ANC, ANC-jeugliga, Grondhervorming, Jacob Zuma, Lamola, Landbou, Ronald Lamola, South Africa	Employment Conditions Commission to discuss farm worker pay
The Employment Conditions Commission (ECC) will meet this week to discuss the minimum wages of farmworkers, the labour department said on Monday.
Striking farmworkers in the Western Cape – fin24
“The ECC… is to meet on Thursday in a decisive meeting to consider the inputs collated from nationwide farmworkers’ public hearings,” spokesperson Mokgadi Pela said.
The ECC comprises government representatives, unions, and employers. It advises the minister on wages and other conditions of employment in “vulnerable” sectors.
The labour department tasked the ECC with reviewing the sectoral determination following an extended strike by Western Cape farmworkers for the minimum daily wage to be increased from R69 to R150.
The strike that started last year was suspended in December, but resumed almost two weeks ago in various towns in the province.
The department held an extra set of hearings in the Western Cape last week.
“A common theme that emerged in the public hearings from farmworkers and their representative organisations was that workers were being paid ‘(a) slave wage’ and needed a ‘living wage,” Pela said.
Farmers argued that they could not afford higher wages as they were battling to keep their businesses afloat amid intense competition from highly subsidised imported farm produce.
They said higher wages could force them to replace workers with machinery to cut costs.
Labour standards director Titus Mtsweni said that after the ECC’s meeting this week, the body would submit its report and recommendations to Labour Minister Mildred Oliphant.
Mtsweni said Oliphant would pronounce on the new minimum wage early in February, barring “unexpected eventualities“.
Wage adjustments would appear in the Government Gazette a day after the announcement.
The Food and Allied Workers’ Union (Fawu) said it would meet with its members on Monday afternoon for a clearer mandate on whether to continue, suspend or call off the strike.
General secretary Katishi Masemola said members had agreed for the union to enter into negotiations and agreements with individual farmers.
The union had also sent a letter to the Hex Valley Table Grapes Association, calling for negotiations to be convened urgently.
“While the cry for R150 a day wages remains a clarion call by workers, the leadership will be flexible, as mandated, to approach these talks with an open mind,” Masemola said.
The Congress of SA Trade Unions in the Northern Cape said it supported the strike, condemning the “pittance” paid to workers.
“It is a shame that farmworkers work tirelessly to produce food that they cannot afford to buy from the shelves in the shops,” provincial secretary Anele Gxoyiya said.
She said the strikes were likely to spread to other provinces if not handled correctly.
“We call on AgriSA to put aside their arrogance and face the reality before more lives are lost in this situation.“
On Monday morning, a group of farmworkers protested outside the Swellendam Magistrate’s Court for the release of four of their leaders.
The Mawubuye Land Rights Movement said that chairperson Henry Michaels and three other members had been in custody for a week following their arrest for public violence during a protest on Tuesday.
The forum and the Trust for Community Outreach and Education called for the four to be granted bail until their appearance next Monday.
Body to discuss ‘slave worker’ farm pay
Tagged with Agriculture, ANC, Crime in South Africa, Farm Strikes, Landbou, Western Cape	Loondispuut by Dairy Belle-aanleg
Tagged with Agriculture and Forestry, Bloemhof, business, Cattle, Dairy, Dairy Belle, Landbou, Livestock, loondispuut, Stakings	Vakbondleier, ANC manne, Ex-Vakbondbase…
Vakbondleier, ANC manne, Ex-Vakbondbase… die hele lot het hul vingers in die paai in die Boland! Hierdie staking is bes moontlik NIKS anders as om die boere te ondergrawe terwyl hulle lag-lag die verhogings kan betaal – met ONS belastingeld! …lees gerus hier!
Nosey Pieterse is die sekretaris van Bawusa, maar is ter selfde tyd die Voorsitter van Lindiwe Wyne wat hul druiwe kry van plase rondom Robertson, waar die lone maar tussen R63 en R75 per dag is.
Die Nasionale Bemagtigingsfonds (dis nou ons belasting) het R3 MILJOEN gegee om Lindiwe Wyne op die been te bring.
Die vakbond Bawusa, deel kantore met BAWASI (Black Association of the Wine and Spirit Industry) wie se doelwit dit is om Swart eienaarskap in die Wynbedryf te bevorder. Die einste Nosey Pieterse is toevallig ook die president van BAWASI!
BAWASI ontvang R200 000 per maand van die SA Wynbedryf Trust wat weer sy fondse ontvang van die Wynsektor-kapitaliste (WOSA). BAWASI is deel van Phetogo Investments, wat ‘n BEE kapitaliste groep is met ‘n 27% aandeel in KWV.
BAWASI en Phetogo het ‘n lening van R120 MILJOEN ontvang van die IDC (nog belastingeld), R40 MILJOEN van SAWIT (The Wine Bosses Trust) en R40 MILJOEN van KWV self.
Hierdie manne het oorgenoeg spaargeld om oproer aan die gang te hou!
Die Voorsitter van KWV is Marcel Golding, wat voorheen die Adjunkvoorsitter van NUM (National Union of Mineworkers) was.
Een van die direkteure van KVW is Johny Copelyn, wat voorheen die Sekretaris van Cosatu se Tekstiel-vakbond, SACTWU, was.
HCI was grotendeels opgerig met fondse van die Tekstielbedryf se erg uitgebuite werkers en besit ‘n 35% aandeel in KWV. …dus is Ex Cosatu-manne nou kapitaliste in die Wynsektor! A BETTER LIFE FOR ALL ja…
Voorts besit Tokyo Sexwale nou Bloemendal en Oude Kelder en Vali Moosa besit Paardenkloof…
…laat ‘n mens nogal met ander oë na die stakery kyk!
Bron – Vakbondleier, ANC manne, Ex-Vakbondbase…
Supporting ANC is ‘good for business’: report (africareview.com)
Tagged with Landbou, Stakings, Wes-Kaap	Wes-Kaap – ‘Ons leef in vrees’
Eergisteroggend voor eerste lig al was Tshepang Thatheng – die voorman op ’n plaas by Ceres waar met appels, perskes en ­pere geboer word – wakker en vasbeslote om te gaan werk.
In die dorp het hy naby die polisiekantoor gestaan en wag vir die plaasvragmotor wat hom sou oppik.
Maar die stakers het geweier dat hy werk.
“Ek het my boer gebel en gesê hy moenie die lorrie vandag stuur nie. Intussen het ’n taxi wat deur die stakers met klippe bestook is, omgedraai en op die mense begin skiet,” beduie Tshepang.
Sy regterarm swaai soos hy verduidelik.
Trane loop uit die hoeke van sy oë.
Twee uur later het hy bloeiend by die Ceres-hospitaal aangekom met ’n koeël in sy linkerhand: die prys wat hy betaal het vir sy besluit om te werk.
“As ons nie gaan werk nie…Daar is baie mense in Nduli wat werk soek,” sê hy.
Sy oë is nou toe.
Op plase in Ceres, Wolseley, De Doorns en ander dorpe in die Wes-Kaap se landbou-hartland het woedende skares die afgelope week klippe na die polisie gegooi, maar hul eintlike teikens was plaaswerkers soos Tshepang wat geweier het om aan dié onbeskermde staking deel te neem.
Verslae werkers by Pine Valley in Wolseley het aan Rapport vertel hoe hulle een vir een uit hul Hop-huise gedwing is deur stakers, waarvan sommiges klapmusse gedra het.
“Uit! Of ons brand julle huise af,” het hulle gedreig.
Jack* is ’n masjienoperateur op ’n graan-, perske- en peerplaas by Wolseley en woon in Pine Valley.
Jack is “gatvol” vir oproerigheid en intimidasie.
Hy vertel van ’n ou man met ’n rooi broek – dis die rooi wat hom bybly – wat die vorige aand deur die polisie gered is nadat stakers hom getakel het.
Hy is later in die streekhospitaal gevind.
“In Montana (in Wolseley) werk hulle nog heeltyd. Ek kon Woensdag laas werk,” vertel Jack.
“Dis rassisme. Montana is ’n bruin gemeenskap.”
Werkende plaaswerkers wys die vinger na opstokers in hul buurte; nie naastenby almal wat staak, is plaaswerkers nie.
Boere eggo dié aantyging.
Die stakers vra R150 per dag teenoor die R69 per dag wat die wetlike minimum loon is, hoewel die meeste werkers heelwat meer as dit verdien.
Jack kry R110 per dag.
“Sê nou die loon word R150.
“Gaan mense soos ek wat my oor die jare opgewerk het nou dieselfde as almal kry? Of moet die boer vir ons nóg meer betaal? Hulle gaan nie. Ek wil nie eens daaraan dink dat ek my werk kan verloor nie.”
Selfs diegene mét werk leef hier gevaarlik naby aan die ­honger.
Aaron* woon ook in Pine Valley en organiseer werkers op ’n plaas waar perskes, pere en pruime verbou word.
Daar sou die oggend weer moeilikheid op pad plaas toe wees, is hulle gewaarsku.
Sy vrou het hom senuagtig aangekyk: Hul drie kinders moet skool toe volgende week.
Albei ouers is plaaswerkers. Hulle kort dié loon.
Om 05:30 hang die mis swaar buite hul deur.
Of is dit rook van die vorige dag se brandende motorbande?
Aaron vat soetjies ompaaie werk toe verby die “sassamakers” wat die begraafplaas patrolleer.
Hulle is ’n bende jong swart mans wat met klippe en sambokke die vorige aand die bejaarde plaaswerker (met die rooi broek) op pad huis toe ernstig aangerand het.
“Hierdie staking is ’n opstand oor plaaswerkers wat wil werk en wat daarvoor aangerand word. Hoekom moet ek vrees vir my gesin en ons huis vir R150?” vra Aaron.
Later, op pad huis toe, kom ons saam met Jack op die brug na Pine Valley vir Hester* teë, ’n werker met vier kinders by haar.
Sy vermoed daar is roll call gehou om seker te maak niemand werk nie.
“Hulle deursoek mense wat oor die brug kom se inkopiesakke. As jou werkklere daarin is, het jy moeilikheid,” sê Hester.
Sy wil nie staak nie, maar sal nie nee sê vir ’n R150-loon nie.
Dis dalk te veel vir die boere, maar vir ’n plaaswerker is dit die verskil tussen onder die broodlyn en asemhaal.
“Met R69 kan jy nie jou kinders universiteit toe stuur nie.
“Met R150 kan jy ’n polis van so R200 – R300 uitneem. Dan kan jou kind universiteit toe én jy het kos,” sê sy.
* Name is op versoek van die plaaswerkers verander om hul identiteit te beskerm.
Bron – ‘Ons leef in vrees’
Western Cape farmers agree to wage talks (southafricanews.wordpress.com)
Tagged with ANC, De Doorns, Intimidasie, Landbou, Pine Valley, Stakings, Wes-Kaap, Wolseley	Zuma verhaas grondhervorming
Tagged with african national congress, ANC, Bloemfontein, Cyril Ramaphosa, Durban, Eise, Grondhervorming, Jacob Zuma, Kgalema Motlanthe, Landbou, South Africa	← Older posts
ln.is/www.youtube.co… 18 minutes ago
RT @Ton_Damen: @NOS 'persé' = per se 34 minutes ago
ln.is/www.youtube.co… 34 minutes ago
RT @TEN_GOP: Criticism of Islam is ILLEGAL now in Canada, but lunatics calling for the eradication of all Jews are allowed to live there? U… 39 minutes ago
RT @NowellKern: This Is A Real Tweet. Celebrating The Diversity Of Those Injured/Killed By A Terrorist . WTF . What Has Happened To People… 40 minutes ago